Oficialusis leidinys L 229 , 10/09/1996 p. 0003 - 0010



Komisijos reglamentas (EB) Nr. 1749/96 1996 m. rugsėjo 9 d. dėl pradinių Tarybos reglamento (EEB) Nr. 2494/95 dėl suderintų vartotojų kainų indeksų įgyvendinimo priemonių EUROPOS BENDRIJŲ TARYBA, atsižvelgdama į Europos bendrijos steigimo sutartį, atsižvelgdama į 1995 m. spalio 23 d. Tarybos reglamentą (EB) Nr. 2494/95 dėl suderintų vartotojų kainų indeksų [1], ir ypač į jo 4 straipsnį ir 5 straipsnio 3 dalį, kadangi visos valstybės narės privalo sudaryti suderintus vartotojų kainų indeksus (SVKI), pradedant nuo 1997 m. sausio mėnesio indekso; kadangi Reglamento (EB) Nr. 2494/95 3 straipsnis reikalauja, kad SVKI apimtų prekes ir paslaugas, kurias galima įsigyti valstybės narės ekonominėje teritorijoje tiesioginiam vartotojų poreikių patenkinimui; kadangi dabartinių vartotojų kainų indeksų, kuriuos yra sudariusios valstybės narės, apimtis, taip pat tvarka, pagal kurią įtraukiamos naujos svarbios prekės ir paslaugos, kainų suderinimo su prekių kokybės pasikeitimais tvarka, kainų sudėjimo metodai, naudojami sudarant kainų indeksus elementariems elementams arba kainų atrankos tvarka ir metodai, naudojami valstybėse narėse, taip skiriasi, kad jų sudaryti vartotojų kainų indeksai neatitinka palyginamumo reikalavimo, būtino sudarant SVKI; kadangi metodas, kai vietoj esamų mėnesių kainų naudojamos ankstesnės kainos taip skiriasi nuo metodo, kai naudojamos surinktos kainos, kad jo pagrindu sudaryti kainų indeksai neatitinka palyginamumo reikalavimo, būtino sudarant SVKI; kadangi naujas svarbias prekes ir paslaugas yra būtina įtraukti tiek į tuos SVKI, kurių svoriai yra atnaujinami kiekvienais metais, tiek į tuos, kurių svoriai atnaujinami rečiau; kadangi Reglamento (EB) Nr. 2494/95 5 straipsnio 3 dalis nurodo, kad įgyvendinimo priemonės yra būtinos tam, kad būtų užtikrintas SVKI palyginamumas; kadangi pagal Reglamento (EB) Nr. 2494/95 15 straipsnį Komisija (Eurostatas) privalo pateikti Tarybai ataskaitą apie SVKI patikimumą ir jo atitikimą palyginamumo reikalavimų; kadangi šiame reglamente numatytos priemonės atitinka Statistikos programų komiteto (SPK), įkurto Euratomo Tarybos sprendimu 89/382/EEB [2], nuomonę; kadangi su Europos pinigų institutu buvo tartasi remiantis Reglamento (EB) Nr. 2494/95 5 straipsnio 3 dalimi ir jis pateikė teigiamą nuomonę, PRIĖMĖ ŠĮ REGLAMENTĄ: I. BENDROSIOS NUOSTATOS 1 straipsnis Tikslas Šio reglamento tikslas yra, siekiant valstybėse narėse priimti palyginamus suderintus vartotojų kainų indeksus (SVKI), nustatyti: - pradinę prekių ir paslaugų apimtį bei palyginamą apimties atnaujinimo tvarką, įtraukiant naujas svarbias vartojimo prekes ir paslaugas, - minimalius kokybės derinimo tvarkos standartus, - minimalius naudojamų kainų standartus, - elementarių kainų elementų indeksų sudarymo formulę. Taip pat siekiama užtikrinti tokią kainų atranką, kad suderinti vartotojų kainų indeksai būtų pakankamai patikimi, kad juos galima būtų palyginti su kitų valstybių indeksais ir kad jie suteiktų informaciją, kuria remiantis galima būtų nustatyti minimalius atrankos standartus. 2 straipsnis Sąvokų apibrėžimai Šiame reglamente: a) "pradinė SVKI prekių ir paslaugų apimtis" — tai tos keturženkliais skaičiais žymimos prekių ir paslaugų grupės ir pogrupiai, sudarytos pagal COICOP/SVKI (individualaus vartojimo išlaidų pagal paskirtį klasifikatorius, priderintas prie SVKI poreikių) klasifikaciją, kurios pateikiamos I priede; b) "naujos svarbios prekės ir paslaugos" — tai tos prekės ir paslaugos, kurių kainų pasikeitimai nėra tiesiogiai įtraukti į valstybės narės SVKI ir kurioms apskaičiuotos vartotojų išlaidos sudarė bent vieną tūkstantąją SVKI išlaidų dalį; c) "kokybės pasikeitimas" įvyksta tada, kai valstybė narė nusprendžia, kad dėl savybių pasikeitimo nauja prekės ar paslaugos rūšis arba modelis vartotojui tapo žymiai naudingesni negu prekė ar paslauga, anksčiau buvusi atrinkta sudarant SVKI, dėl ko ji ir yra pakeičiama. Visapusiškas SVKI modelio atnaujinimas kokybės pasikeitimo nesukelia; d) "kokybės derinimas" — tai procedūra, kai, atsižvelgiant į kokybės pasikeitimą, užfiksuotos esamos arba bazinės kainos yra didinamos arba mažinamos tokiu faktoriumi arba dydžiu, kuris atitinka kokybės pasikeitimo vertę; e) "planinis modelis (rinkinys)" — tai prekių ir paslaugų rinkinys, kurį valstybės narės planuoja naudoti SVKI sudarymui nuo 1997 m. sausio mėn. arba vėliau tam, kad atitiktų savo valstybių narių bei Europos patikimumo ir palyginamumo standartus; f) "užregistruota kaina" — tai faktiškai valstybių narių patvirtinta einamoji kaina; g) "apskaičiuota kaina" — tai atitinkama tvarka apskaičiuota kaina, naudojama kaip tiesioginis užregistruotos kainos pakaitalas. Anksčiau užregistruotos kainos nelaikomos apskaičiuotomis kainomis, nebent galima įrodyti, kad tai yra tinkami apskaičiavimai; h) "pakeista kaina" — tai užregistruota kaina tų prekių ir paslaugų, kurios tiesiogiai pakeičia tas prekes ir paslaugas, kurių kainos buvo planiniame modelyje (rinkinyje); i) "elementaraus elemento indeksas" — tai elementaraus kainų elemento indeksas, kurį sudaro tik kainos; j) "elementarus elementas" — smulkiausių išlaidų ir kiekybinių įvertinimų lygis kainų indekse, kuris negali suteikti patikimos informacijos, reikalingos svorių sudarymui; k) "atranka" yra bet kokia procedūra, naudojama sudarant SVKI, kai dalis kainų, kurias moka vartotojas, rinkinio yra naudojama į SVKI įtrauktų tam tikros kategorijos prekių ir paslaugų kainų pasikeitimams įvertinti; l) "patikimumas" yra nustatomas remiantis "tikslumu", kuris reiškia atrankos klaidų kiekį ir "reprezentatyvumu", kuris reiškia bešališkumą. II. PRIEMONĖS SVKI PALYGINAMUMUI, PATIKIMUMUI IR SVARBUMUI UŽTIKRINTI 3 straipsnis Pradinė apimtis Kainų indeksai, kurie apima kainų indeksus ir svorius, apskaičiuotus kiekvienai I priede pateiktai grupei, sudarančiai didesnę negu vieną tūkstantąją dalį bendrų išlaidų visoms šioms grupėms, yra laikomi palygintinais. 4 straipsnis Naujos svarbios prekės ir paslaugos Valstybės narės privalo: a) sistemingai siekti nustatyti naujas svarbias prekes ir paslaugas bei b) patikrinti svarbą tų prekių ir paslaugų, kurios buvo paskelbtos naujomis svarbiomis kitose valstybėse narėse. Sudarant SVKI, įtraukiami kainų pasikeitimai tik tų naujų svarbių prekių ir paslaugų, kurios buvo įvertintos kaip atitinkančios 2 straipsnio b punkte pateiktą apibrėžimą. Tai atliekama per 12 mėnesių nuo jų identifikavimo, suderinant grupės arba grupės narių pagal COICP/SVKI klasifikaciją, pateiktą šio reglamento I priede, svorius, arba priskiriant svorio dalį prie naujos svarbios prekės ar paslaugos. 5 straipsnis Minimalūs kokybės derinimo tvarkos standartai 1. SVKI, kuriam atliktas atitinkamas kokybės suderinimas, laikomas palygintinu. Atsiradus kokybės pasikeitimams, valstybės narės, sudarydamos kainų indeksus, atlieka atitinkamus kokybės derinimus, paremtus aiškiais kokybės vertinimo kriterijais. Valstybės narės, neturinčios savo nacionalinių vertinimo kriterijų, naudojasi kriterijais, sudarytais Komisijos (Eurostatas) pateiktos informacijos pagrindu, jei tokie kriterijai yra prieinami ir tinkami. 2. Jei nėra įvertinimo kriterijų, kainų pasikeitimas apskaičiuojamas kaip pakeistos prekės ar paslaugos ir ją pakeitusios prekės ar paslaugos kainų skirtumas. Kokybės pasikeitimas jokiu būdu negali būti vertinamas kaip lygus dviejų prekių ar paslaugų kainų skirtumo visumai, nebent galima įrodyti, kad tai yra tinkamas įvertinimas. Jei sumažinus prekių ar paslaugų kainas, reikia pakeisti jas kitomis, pakaitalai turi parenkami pagal jų naudos vartotojui, o ne kainos, panašumą. 6 straipsnis Minimalūs kainų standartai 1. Kainų indeksus valstybės narės sudaro naudodamos užregistruotas kainas, kurios įeina į planinį modelį (rinkinį). a) Jei pagal planinio modelio (rinkinio) reikalavimus, kainos turi būti registruojamos kiekvieną mėnesį, bet tai padaryti yra neįmanoma dėl to, kad nėra tokios prekės arba dėl kitų priežasčių, pirmam ir antram mėnesiui gali būti naudojamos apskaičiuotos (nustatytos) kainos, tačiau nuo trečio mėnesio turi būti naudojamos pakeistos kainos. b) Jei išskirtiniais atvejais pagal planinio modelio (rinkinio) reikalavimus kainos turi būti registruojamos rečiau, negu kiekvieną mėnesį, tiems mėnesiams, kuriems nereikia užregistruotų kainų, naudojamos apskaičiuotos kainos. Apskaičiuotos kainos taip pat gali būti naudojamos, kai kainų registravimas nepavyksta pirmąjį kartą. Registravimui nepavykus antrąjį iš eilės kartą, naudojamos pakeistos kainos. 2. Jei nėra galimybių naudoti pakeistas kainas šiame straipsnyje nurodytomis aplinkybėmis, apskaičiuotos (nustatytos) kainos gali būti toliau naudojamos, su sąlyga, kad jos bus naudojamos iki tam tikro lygio, kuris leis užtikrinti palyginamumą. 7 straipsnis Kainų indeksai elementariems agregatams Kainų indeksai sudaromi naudojant vieną iš formulių, pateiktų šio reglamento II priedo 1 dalyje arba panašią alternatyvią formulę, pagal kurią apskaičiuoti indeksai sistemiškai nesiskiria nuo indekso, apskaičiuoto pagal kurią nors iš duotų formulių daugiau nei vidutiniškai viena dešimtąja procento per metus palyginus su ankstesniais metais. 8 straipsnis Minimalūs atrankos standartai Kainų indeksai sudaryti iš planinių modelių (rinkinių), kurie kiekvienai COICOP/SVKI grupei, įskaitant grupės svorį, turi pakankamai elementarių agregatų, kad galėtų reprezentuoti prekių arba paslaugų įvairovę grupėje, ir pakankamai kainų kiekviename elementariame agregate, kad galėtų parodyti kainų kitimo svyravimus gyventojų tarpe, yra laikomi patikimais ir palygintinais. 9 straipsnis Kokybės kontrolė Valstybės narės: a) Komisijai (Eurostatas) prašant, pateikia informaciją apie išlaidas bet kokioms prekėms ir paslaugoms, neįtrauktoms į apimtį, parodydamos, kokią procentinę visų išlaidų, kurias apima SVKI, dalį jos sudaro. Informacijos pateikiama tiek, kad jos pakaktų įvertinti, kaip laikomasi šio reglamento; b) praneša Komisijai (Eurostatas) apie naujai identifikuotas svarbias prekes ir paslaugas, ir jei reikia, nurodo priežastis, dėl kurių neįtraukiamos jokios naujos svarbios prekės ar paslaugos. Informacijos pateikiama tiek, kad jos pakaktų įvertinti, kaip laikomasi šio reglamento; c) kontroliuoja kokybės pasikeitimo atvejus bei atliekamus kokybės derinimus, kurie parodytų, kaip laikomasi šio reglamento, ir, Komisijai (Eurostatas) paprašius, pateikia jai šią informaciją; d) parengia ir nuolat atnaujina pranešimus apie planinį modelį (rinkinį) bei tikrina kainų registravimą ir kainų apskaičiavimą kad būtų užtikrintas šio reglamento laikymasis. Komisijai (Eurostatas) paprašius, pateikia jai šią informaciją tam, kad galima būtų įvertinti kaip laikomasi reglamento bei užtikrinti, kad tai būtų daroma; e) jei naudojama formulė skiriasi nuo formulės, pateiktos šio reglamento II priedo 1 dalyje, Komisijos (Eurostatas) prašymu pateikia jai informaciją apie rezultatus, gautus naudojant tą alternatyvią formulę nurodytais periodais ir nurodytiems elementariems agregatams. Informacijos pateikiama tiek, kad jos pakaktų įvertinti, kaip laikomasi šio reglamento; f) Komisijai (Eurostatas) prašant, pateikia jai duomenis apie planinius modelius (rinkinius), kuriais remiantis galima būtų įvertinti, kaip laikomasi šio reglamento. Taip pat pateikia statistinių duomenų santrauką apie modelių (rinkinių) reprezentatyvumą ir tikslumą. Informacijos pateikiama tiek, kad jos pakaktų parengti pasiūlymams dėl minimalių atrankos standartų, kurie bus įtraukti į SVKI Apžvalgą, kuri turi būti išleista 1997m. spalio mėnesį, kaip to reikalauja Reglamento (EB) Nr. 2494/95 15 straipsnis. III. BAIGIAMOSIOS NUOSTATOS 10 straipsnis Šis reglamentas įsigalioja dvidešimtąją dieną po jo paskelbimo Europos Bendrijų oficialiajame leidinyje. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 1996 metų rugsėjo 9 d. Komisijos vardu Yves-Thibault De Silguy Komisijos narys [1] OL L 257, 1995 10 27, p. 1. [2] OL L 181, 1989 6 28, p. 47. -------------------------------------------------- I PRIEDAS Pradinę SVKI prekių ir paslaugų apimtį sudaro tokios grupės ir pogrupiai: Kodas | Grupių pavadinimai pagal COICOP/SVKI klasifikaciją | 01. | MAISTAS IR NEALKOHOLINIAI GĖRIMAI | 01.1. | Maistas | 01.1.1. | Duona ir kruopos | 01.1.2. | Mėsa | 01.1.3. | Žuvis | 01.1.4. | Pienas, sūris ir kiaušiniai | 01.1.5. | Aliejus ir riebalai | 01.1.6. | Vaisiai | 01.1.7. | Daržovės, įskaitant bulves ir kitus šakniavaisius | 01.1.8. | Cukrus, uogienės, medus, sirupai, šokoladas ir konditerija | 01.1.9. | Kitur neklasifikuoti maisto produktai | 01.2. | Nealkoholiniai gėrimai | 01.2.1. | Kava, arbata ir kakava | 01.2.2. | Mineralinis vanduo, gaivieji gėrimai ir sultys | 02. | ALKOHOLINIAI GĖRIMAI IR TABAKO GAMINIAI | 02.1. | Alkoholiniai gėrimai | 02.1.1. | Spiritiniai gėrimai | 02.1.2. | Vynas | 02.1.3. | Alus | 02.2. | Tabako gaminiai | 02.2.1. | Tabako gaminiai | 03. | DRABUŽIAI IR AVALYNĖ | 03.1. | Drabužiai | 03.1.1. | Medžiagos | 03.1.2. | Gatavi drabužiai | 03.1.3. | Kiti aprangos gaminiai ir drabužių priedai | 03.1.4. | Drabužių cheminis valymas, taisymas ir nuoma | 03.2. | Avalynė | 03.2.1. | Batai ir kitokia avalynė | 03.2.2. | Avalynės priežiūra, taisymas ir nuoma | 04. | BŪSTAS, VANDUO, ELEKTRA, DUJOS IR KITAS KURAS | 04.1. | Būsto nuoma | 04.1.1. | Nuomininkų mokama nuoma | 04.1.2. | Kiti nuomos atvejai | 04.3. | Būsto eksploatacija ir einamasis remontas | 04.3.1. | Būsto eksploatacijai ir remontui naudojamos medžiagos | 04.3.2. | Būsto eksploatacijos ir remonto paslaugos | 04.4. | Kitos paslaugos susijusios su būstu | 04.4.1A. | Šiukšlių išvežimas — vartotojai moka pagal suvartojimą | 04.4.2A. | Kanalizacijos paslaugos — vartotojai moka pagal suvartojimą | 04.4.3A. | Vandentiekis — vartotojai moka pagal suvartojimą | 04.4.4. | Kitos kitur neklasifikuotos su būsto naudojimu susijusios paslaugos | 04.5. | Elektra, dujos ir kitos kuro rūšys | 04.5.1. | Elektra | 04.5.2. | Dujos | 04.5.3. | Skystasis kuras | 04.5.4. | Kietasis kuras | 04.5.5. | Karštas vanduo, garas ir ledas | 05. | BŪSTO APSTATYMAS, NAMŲ APYVOKOS ĮRANGA IR KASDIENINĖ BŪSTO PRIEŽIŪRA | 05.1. | Baldai, interjero apdailos elementai, kilimai ir kitokia grindų danga bei jų remontas | 05.1.1. | Baldai ir interjero apdailos elementai | 05.1.2. | Kilimai ir kitokia grindų danga | 05.1.3. | Baldų, interjero apdailos elementų ir grindų dangos remontas | 05.2. | Buitiniai tekstilės gaminiai | 05.2.1. | Buitiniai tekstilės gaminiai | 05.3. | Šildymo ir maisto gaminimo įranga, šaldytuvai, skalbimo mašinos ir kitokie panašūs buitiniai prietaisai, įskaitant jų instaliaciją ir remontą | 05.3.1. | Pagrindiniai elektriniai ir neelektriniai buitiniai prietaisai | 05.3.2. | Smulkūs elektriniai buitiniai prietaisai | 05.3.3. | Buitinių prietaisų remontas | 05.4. | Stiklo dirbiniai, stalo reikmenys ir buitiniai rakandai | 05.4.1. | Stiklo dirbiniai, stalo reikmenys ir buitiniai rakandai | 05.5. | Namų ūkio ir sodo įrankiai bei prietaisai | 05.5.1. | Pagrindiniai įrankiai ir prietaisai | 05.5.2. | Smulkūs įrankiai ir įvairūs reikmenys | 05.6. | Prekės ir paslaugos namų ūkiui | 05.6.1. | Trumpalaikio naudojimo namų apyvokos prekės | 05.6.2. | Buitinės ir namo priežiūros paslaugos | 06.A. | SVEIKATOS APSAUGA — prekės, už kurias moka vartotojas ir už kurias nemokama kompensacija | 06.1A. | Medicininiai ir farmaciniai produktai bei terapiniai prietaisai ir įrengimai, už kuriuos moka vartotojas ir už kuriuos nemokama kompensacija | 06.1.1A. | Farmaciniai preparatai ir produktai, už kuriuos moka vartotojas ir už kuriuos nemokama kompensacija | 06.1.2A. | Kiti medicininiai produktai, už kuriuos moka vartotojas ir už kuriuos nemokama kompensacija | 06.1.3A. | Terapiniai prietaisai ir įrengimai, už kuriuos moka vartotojas ir už kuriuos nemokama kompensacija | 07. | TRANSPORTAS | 07.1. | Transporto priemonių pirkimas | 07.1.1A. | Nauji automobiliai | 07.1.1B. | Naudoti automobiliai | 07.1.2. | Motociklai | 07.1.3. | Dviračiai | 07.2. | Individualių transporto priemonių eksploatavimas | 07.2.1. | Atsarginės dalys ir priedai | 07.2.2. | Kuras ir tepalai | 07.2.3. | Eksploatacija ir remontas | 07.2.4. | Kitos paslaugos, susijusios su asmeninėmis transporto priemonėmis pagal ESA standartus | 07.3. | Transporto paslaugos | 07.3.1. | Keleivinis geležinkelių transportas | 07.3.2. | Keleivinis kelių transportas | 07.3.3. | Keleivinis oro transportas | 07.3.4. | Keleivinis jūrų ir vidinių vandenų transportas | 07.3.5. | Kitos perkamos transporto paslaugos | 08. | RYŠIAI | 08.1. | Ryšiai | 08.1.1. | Pašto paslaugos | 08.1.2. | Telefono ir telefakso prietaisai | 08.1.3. | Telefono, telefakso ir telegrafo paslaugos | 09. | POILSIS IR KULTŪRA | 09.1. | Įranga ir priemonės, įskaitant jų remontą | 09.1.1. | Įranga garso ir vaizdo priėmimui, įrašymui ir atgaminimui | 09.1.2. | Fotografijos ir kinematografijos įranga ir optiniai instrumentai | 09.1.3. | Duomenų apdorojimo įranga | 09.1.4. | Kitos ilgalaikio naudojimo prekės skirtos poilsiui ir kultūrai | 09.1.5. | Žaidimai, žaislai ir priemonės, skirtos sportui, turizmui ir poilsiui atvirame ore | 09.1.6. | Vaizdo ir garso įrašymo priemonės | 09.1.7. | Sodininkystė | 09.1.8. | Naminiai gyvūnai | 09.1.9. | Priemonių ir reikmenų, skirtų poilsiui ir kultūrai, remontas | 09.2. | Poilsio ir kultūrinės paslaugos | 09.2.1. | Grupinės poilsio ir kultūros paslaugos | 09.2.2. | Kitos poilsio ir kultūrinės paslaugos | 09.3. | Laikraščiai, knygos ir kanceliarinės priemonės | 09.3.1. | Knygos | 09.3.2. | Laikraščiai ir žurnalai | 09.3.3. | Įvairūs kitokie spaudiniai | 09.3.4. | Kanceliarinės ir piešimo priemonės | 09.4. | Kelionių agentūrų organizuojamos atostogų kelionės — išskyrus kelionių draudimą | 09.4.1. | Kelionių agentūrų organizuojamos atostogų kelionės — išskyrus kelionių draudimą | 10.A. | ŠVIETIMAS - už kurį valstybėse narėse paprastai moka vartotojai | 11. | VIEŠBUČIAI, KAVINĖS IR RESTORANAI | 11.1. | Maitinimo paslaugos | 11.1.1. | Restoranai ir kavinės | 11.1.2. | Valgyklos | 11.2. | Apgyvendinimo paslaugos — valstybėse narėse | 11.2.1. | Apgyvendinimo paslaugos — valstybėse narėse | 12. | ĮVAIRIOS KITOS PREKĖS IR PASLAUGOS | 12.1. | Asmeninė priežiūra | 12.1.1. | Kirpyklos ir asmeninės priežiūros įstaigos | 12.1.2. | Asmeninės priežiūros reikmenys, priemonės ir produktai | 12.2. | Kitur neklasifikuotos asmeninės priežiūros priemonės | 12.2.1. | Juvelyriniai dirbiniai, rankiniai ir kitokie laikrodžiai | 12.2.2. | Kiti asmeninio naudojimo daiktai | 12.4A. | Draudimo paslaugos | 12.4.2A. | Draudimas, susijęs su gyvenamuoju būstu — turto draudimas | 12.4.4A. | Draudimas, susijęs su transportu — transporto priemonių draudimas, išskyrus kelionių draudimą | 12.5A. | Kitur neklasifikuotos bankų paslaugos — išskyrus palūkanų mokėjimą ir procentinius mokesčius nuo operacijos vertės | 12.5.1A. | Kitur neklasifikuotos bankų paslaugos — išskyrus palūkanų mokėjimą ir procentinius mokesčius nuo operacijos vertės | 12.6. | Kitos kitur neklasifikuotos paslaugos | 12.6.1. | Kitos kitur neklasifikuotos paslaugos | -------------------------------------------------- II PRIEDAS Formulės, naudojamos sudarant elementarius agregatus 1. ∑p ∑p b koeficientas arba geometrinio kainų vidurkio ∏p ∏p koeficientas, kur pt yra esama (einamoji), pb - bazinė kaina ir n - tokių kainų skaičius. Gali būti naudojama ir alternatyvi formulė, jei tik ji atitinka palyginamumo reikalavimus, išdėstytus 7 straipsnyje. 2. Aritmetinis kainų santykių vidurkis ∑ paprastai neturėtų būti naudojamas, nes daugeliu atveju apskaičiuotas rezultatas neatitiks palyginamumo reikalavimo. Jis gali būti naudojamas tik tuomet, kai galima įrodyti, kad palyginamumo reikalavimas yra įvykdomas. 3. Kainų indeksas elementariam elementui gali būti apskaičiuojamas kaip grandininis indeksas, naudojant vieną iš anksčiau pateiktų formulių. Pavyzdžiui, naudojant aritmetinių vidurkių koeficientą: I = i∈s i∈s · i∈s i∈s … i∈s i∈s t−lPit−l čia Pit yra i-oji duotojo elementaraus agregato kainą per t laikotarpį ir st yra per t laikotarpį surinktų elementaraus agregato kainų rinkinys. Praktiškai šis rinkinys atnaujinamas kas mėnesį, bet dažniausiai, jei neįmanoma surinkti kainų, tai daroma rečiau. Jei tarp bazinio periodo b ir periodo t visiškai nėra jokio papildymo, Itb tampaI tb = ∑ P ∑ P ,tai yra paprastu aritmetinio vidurkio koeficientu (taip pat ir su aukščiau pateikta geometrinio vidurkio formule). Jei indeksų grandinę sudaro ne metiniai indeksai, o trumpesnio periodo indeksai, aritmetinis kainų santykių vidurkis negali būti naudojamas. --------------------------------------------------